b'\n_START_ARTICLE_\nEllipsirata\n_START_PARAGRAPH_\nEllipsirata on soikea rata, jossa jokin kappale kiert\xc3\xa4\xc3\xa4 toista kappaletta pitkin ellipsi\xc3\xa4, jolla on tietty eksentrisyys eli soikeus. Keskuskappale on se kappale jota yleens\xc3\xa4 pienempi kappale, kiertolainen kiert\xc3\xa4\xc3\xa4. Maa kiert\xc3\xa4\xc3\xa4 Aurinkoa ellipsiradalla, joka on l\xc3\xa4hes ympyr\xc3\xa4, sill\xc3\xa4 se ei ole kovin soikea. Sanotaan, ett\xc3\xa4 Aurinko on planeetta Maan keskust\xc3\xa4hti, sill\xc3\xa4 t\xc3\xa4hdet ovat aurinkoja. K\xc3\xa4yt\xc3\xa4nn\xc3\xb6ss\xc3\xa4 Maa-Aurinko -parilla on 2 ellipsirataa, sill\xc3\xa4 Maa huojuttaa Aurinkoa jota se kiert\xc3\xa4\xc3\xa4 l\xc3\xa4hes ympyr\xc3\xa4m\xc3\xa4isell\xc3\xa4 ellipsiradalla, hyvin pient\xc3\xa4 ellipsi\xc3\xa4 pitkin. N\xc3\xa4m\xc3\xa4 ellipsit kiert\xc3\xa4v\xc3\xa4t yhteist\xc3\xa4 painopistett\xc3\xa4. K\xc3\xa4yt\xc3\xa4nn\xc3\xb6ss\xc3\xa4 n\xc3\xa4iden ellipsien summa kuvataan yhten\xc3\xa4 ellipsin\xc3\xa4.\n_START_SECTION_\nRatamekaniikkaa\n_START_PARAGRAPH_\nSuljetun, ellipsim\xc3\xa4isen kiertoradan muodon, koon ja suunnan m\xc3\xa4\xc3\xa4ritt\xc3\xa4miseen tarvitaan kuusi riippumatonta muuttujaa, esimerkiksi tieto kappaleen paikka- ja nopeusvektorista tietyll\xc3\xa4 hetkell\xc3\xa4 (kaksi kolmiulotteisen avaruuden vektoria muodostaa kuusi muuttujaa). Ellipsiradan tapauksessa k\xc3\xa4ytet\xc3\xa4\xc3\xa4n yleens\xc3\xa4 Johannes Keplerin elementtej\xc3\xa4: ellipsin isoakselin puolikkaan pituus, eksentrisyys, inklinaatio eli kulma johonkin vertailutasoon verrattuna, nousevan solmun pituus, periapsin argumentti, periapsisaika._NEWLINE_Periapsis on kiertoradan matalin kohta ja vastaavasti apoapsis on korkein. Gravitaatiovoimien takia kappale kulkee sit\xc3\xa4 suuremmalla nopeudella mit\xc3\xa4 l\xc3\xa4hemp\xc3\xa4n\xc3\xa4 se on kiert\xc3\xa4m\xc3\xa4\xc3\xa4ns\xc3\xa4 kappaletta.\n_START_SECTION_\nEllipsiradan soikeus eli eksentrisyys e\n_START_PARAGRAPH_\nEllipsiradan soikeutta kuvataan eksentrisyydell\xc3\xa4 e, joka on ympyr\xc3\xa4lle 0. Ellipsiradalle e on aina alle 1. Planeetoille on monesti ympyr\xc3\xa4m\xc3\xa4inen rata, jossa karkeasti e on suunnilleen 0 (ehk\xc3\xa4 e <0,1).\n_START_SECTION_\nEllipsiradan kaltevuus eli inklinaatio\n_START_PARAGRAPH_\nEllipsiradalla on kaltevuus eli inklinaatio , joka tavallisesti ilmoitetaan asteina. Esim kaksoist\xc3\xa4hden inklinaatio ilmoitetaan taivaanpallon pintaa vastaan.'